ત્યાં બાજુમાં બ્રાહ્મણનું પાણીનું એક પરબ હતું તે બ્રાહ્મણ આ સાધુને પડી ગયેલો જોઈને ત્યાં દોડી આવ્યો સ્વામીને પૂછપરછ કરીને સાફ કરેલા લોટામાં ચોખ્ખું પાણી સ્વામીને પાયું, તૃષા છીપતાં સ્વામીને શાંતિ થઈ એટલે એ બ્રાહ્મણ પોતાની છાપરીમાં સ્વામીને તેડી લાવીને પથારી કરી સુવાર્યા. સ્વામીની ખૂબ ખૂબ સુંદર સેવા કરી. સ્વામીને સારું થયું એટલે સ્વામી ત્યાંથી ચાલવા તૈયાર થયા. પવિત્ર સંતની સેવા કરવાથી તે બ્રાહ્મણની બુદ્ધિ નિર્મળ થઈ. સ્વામીને મોટા પુરૂષ જાણી તેમના ચરણમાં પડી તે રડવા લાગ્યોને કહ્યું સ્વામી! હું મહાપાપી છું. બ્રહ્મ હત્યારો છું. મે નીચ વર્ણની સ્ત્રીને મારે ઘેર રાખી હતી.